
מבוא 


בקיץ 1862 נפל דבר בקהילת חלב -- היא ארם צובה -- שבסוריה. הרב רפאל 
קצין, יליד חלב, שהודח. מכהונתו כחכם באשי בבגדד, שכ לעיר הולדתו לאחר מספר 
שנים של נדודים ושיטוט כעריה המרכזיות של אירופה. רב זה נשא עמו בשובו למולדתו 
אמונות ודעות אליהן התודע במהלך בקוריו ופגישותיו עם הקהילות היהודיות ביבשת זו. 
אחד התחומים העיקריים אותו רצעה ליישם כחלב היה יסודה של קהילה רפודמית שתפרד 


ז 
(*) מאמר וה ראשיתו בהרצאה במסגרת כינוס החוקרים השנתי שנערך במכון בן-צבי בנושא ,,ספרים, ספריות 
ודפוס כמזרח", בסיון תשנ'א (מאי 1991). המאמר מוקדש לזכרה של שרה-צביָה פלנזר, בת קיבוץ לביא ותלמידת 
המחלקה לתולדות ישראל כאוניברסיטת בר אילן שנפטרה בדמי ימיה, 
. 


, כז 


כח ירון הראל [ב 


, . 
מן הקהילה המסורתית ותוכר, גם על ידי השלטונות. בתחילה הטיף לרפורמה בסתר אך 
משראה כי התומכים כו הולכים ומתרבים. הטיף לרעיון פירוד הקהילות בגלוי. כתוצאה 
מנסיון זה להקמתה של קהילה רמות והפרדותה מן הקהילה המסורתית פרצו בחלב 
מהומות וקטטות בין תומכי הרב קצין למתנגדיו. תומכי הרב הראשי, הרב מרדכי חיים 
לבטון, הצליחו להשיג את תמיכתו של המושל העת'מאני, אשר חשש כפי הנראה כי 
המהומות בתחום שליטתו יתרחבו. בצעד יוצא דופן של התערבות מליאה של השלטונות 
בענין יהודי אוטונומי לחלוטין אסר המושל, ג'וודת פשה, על רפאל קצין להוסיף להטיף 
ולעשות נפשות לתפישתו הרפורמית.' 

אחת המסקנות מניתות ארוע זה היתה בי הנסיון ליסד קהילה רפורמית נתפש על ידי 
תלמידי החכמים החלבים באיום ישיר על מעמדם וכי תגוכתם נגד התאדגנות אידיאו- 
לוגית משכילה זו נגדם באה לידי ביטוי בהתלכדות והתיצכות שכם אחד של שכבת תלמידי 
החכמים לשם הידוק הפיקוח על התנהגותם של בני הקהילה, חיפוש גיבוי ותמיכה של 
גבירי הקהל והדגשת יחודה וליכודה של שכבת תלמידי החכמים. על רקע הדברים הללו 
מוארת באור חדש פרשה אחרת שהסעירה את עולם הרבנות בחלב -- יחסם והתנגדותם 
של רבני ארם צובה לפירוש לתורה כשם אם למקרא, אותו כתב ופירסם ההוגה והפרשן 
אליהו בן אמוזג מליוורנו, איטליה, החל משנת 1862. באגרת ששלחו ראשי הרכנים 
בחלכ ובראשם החכם באשי חיים מרדכי לבסון לרבני ירושלים בשנת תרכ'יה (1865) 
מצוייה התנגדות חריפה במיוחד לפירוש ולמחכרו שהוקע על ידם ככופר בעיקר ופירושו 
גפטל בעיקר בשל הטענה כי הינו מבוסס על חקירה מודרנית חדשנית העושה שימוש 
בניתוח השוואתי של הדת היהודית לדתות האליליות הקדומות.* בשולי האגרת מופיעה 
גם הסכמתם של רכני. ירושלים לדכרים וכראשם החכם באשי חיים דוד חזן.5 

אמנם, אגרת זו של חכמי ארם צובה נדונה כבר על ידי מרדכבי אגמון בנספח שצורף 
למחקרו אודות דמותו של אליהו בן אמוזג כמפרש המקרא.+ אולם עיקר ענינו של אגמון 
לא היה באיגרת ההתנגדות ובמניעי כתיבתה ועיסוקו בה נעשה כרקע לתשובתו של בן 
אמוזג עצמו שסייעה להאיר עוד יותר את דמותו ואת שיטתו במפרש המקרא.5 כתוצאה 
מגישה זו לא פרש אגמון במלואה את פרשת השתלשלות הויבוח בין אליהו בן אמוזג 
ובין חכמי ארם צובה וחכמי ירושלים, ועקכ כך עדיין רב הנסתר בפרשה זו על הנגלה. 
יתר על כן, אגמון לא עסק בבדיקת הרקע והמניעים ההיסטודיים הסיבתיים והסביבתיים 
שהביאו את חכמי ארם צובה לצאת נגד בו אמוזג וחיבורו. חסרונו של רקע זה הביא 
את אגמון לתלות את שורש התנגדותם של חכמי חלב בהשקפת עולמם וכניתוקם 
מאירופה ומן התסיסות הרעיוניות שבה. לדידו: ,,חכמי אר"צ חייס בתוך עולם שלם, 
עולם מונוליטי. יכולים לדבר הם על המון עם שעדיין לא הציץ ונפגע, ואף לא נפגע 


(1) על פרשה זו והמקורות החושפים אותה עיין כהרחבה במאמרי ,,תסיסה רוחנית במזרח --- יפודה של קהילה 
רפורמית בחלב 1862," (69)199% 1104 יסדלה. 

(2) כתכ"היד של האיגרת נמצא בבית הספרים הלאומי והאוניכרסיטאי כירושלים וסימנו בה'יס 495 '4. להלן 
האגרת. דפי האגרת אינם ממוספרים אך היא כתובה על חמשה-עשר דפים בבתב ,,חצי קולמוס'' צפוף. 

(3) עיין ערכו אצל מ. ד. גאון, יהודי המזרח בארץ ישראל, חלק שני (ירושלים, תרצ''ח), עמ' 249. להלן גאון. 

(4) מ אגמון, אליהו בן אמתג --- קוים לדמותו כמפרש המקרא (עבודת גמר, החוג למקרא, האדניברסיטה 
העברית ירושלים, תשלי'א), נספת בי, עמ' 100 ואילך. להלן אגמון. 

₪ אגמון, עמ' 100. כאן המקום להדגיש כי גם מאמר זה אינו בא לדון ולהעמיק כתוכן הפולמוס עצמו, גושא 


הראוי ליריעת רחכה משל עצמו, אלא לתאר את השתלשלותו ולהבהיר את מניעי עמדתם של חכמי ארם צוכה.. 
אגמון, עמ' 109. 

בלי להציץ, זה כוחם וזה אף מקור חולשתם. אין הם יכולים -- כפי הנראה --- לתאר 
לעצמם את הסיטואציה אשר מתוכה פועל בן אמוזג ומתוך כך מתפרשות גם ההפרזות 
בהאשמותיהם נגדו. לחולשותיו יש להם עין פקוחה, לכונותיו ולמניעיו --- כלל וכלל 
לאיי.* אולס עתה, משנחשפה פרשת נסיון יסודה של הקהילה הרפורמית בחלב נראה כי 
יש לנסות להסביר ולהבין את מניעי התנגדותם של חכמי ארם צובה לאם למקרא דווקא 
משום שעולמם שהיה שלם עד לאותה פרשה, נסדק קמעא והציבור החלבי אכן הציץ 
ונפגע. 

יתירה מזו, תוכן הדברים מעורר שאלות נוספות הראויות למחקר ובהן יתמקד מאמר 
זה. השאלה המרכזית נובעת מהתבלטותו של כתכ התנגדות זה ויחודו בעצם היותו 
התגובה השלילית הנחרצת וכפי הידוע גם היחידה, למעט הסכמתם המטויגת של תכמי 
ירושלים עליה, נגד הפירוש אם למקרא. הספר ומחברו לא הותקפו על ידי מנהיגים 
רוחנים אחרים ברחבי העולם היהודי באירופה? ובמזרח* ומכאן מתבקשת השאלה מה 
גדרם לחכמי ארם צובה לצאת למאבק נגד הפצתו של הספר ואף נגד מחברו אשר היה 
מוכר להם בעבר כיהודי ירא שמים ולא אחת אף הדפיסו בבית הדפוס שלו את 
ספריהם.9 כמו כן, הפירוש אם למקרא לא הפך בסופו של דבר פופולרי ולא ידועות 
מהדורות נוספות של חיבור זה. אולם יתירה מזו, בן אמוזג מזכיר בשערי פירושו כי 
מצוי אצלו גם התלק השני של מפעלו הספרותי רותו קרא אם למסורת ,,על דברי חז''ל 
במשנה, תלמוד בבלי, וירושלמי, ספרי, וספרא, ומכילתא, ומדרשי הרבות, ותנחומא, 
ושאר ספרי רכותינו הקדמונים קטנים עם גדולים, ככל אשר אני מראה אותך בספר הזה 
לא נופל דבר להשיב האמת על מבונו ולדון דין אמת לאמיתו"."' אולם מפעל מונומנטלי 
זה, על פי הצהרותיו של מחברו, לא הודפס מעולס וכתב-היד נגנז כפי הנראה על ידי 
בן אמוזג ומקום המצאו אינו ידוע. להלן תוצענה תשובות לשאלות מדוע לא נפוץ אם 
למקרא ומדוע לא נדפס אס למסורת כלל ועיקר. 


אליהו בן אמוזג הוגה הדעות והפרשן 


אליהו בן אמוזג נולד בליוורנו בשנת 1822 למשפחה יהודית שהיגדה ממרוקו 
לאיטליה. בימי בתרותו שימש בפקיד בבית מסחר בליוורנו ואת שעותיו הפנויות הקדיש 
ללימודים כחוג משפחתו ובבתי המדרש והישיבות בעיר מגוריו. במקביל ללימודי היהדות 


(6) אגמון, עמ' 109, 

(7) פירוש אם למקרא לא נתפשט בכלל במערכ אירופה וצפונה. על כך מעיד בן אמוזג עצמו בהלבנון, 9, כ''א 
בתשרי תרל"ג, 23.10.1872, כבור הלבנון, עמ' 44; ,,ולהיות כי ספרי זה לא נפוצו ממנו כ''א מעס מזער בארצות 
הצפון אמרתי להציג לפני קוראי הלבנון מה שכתבתי שם.. ." 

(8) בן אמוזג בהערה בשולי אגרתו ,,צרי גלעד והיא אגרת התנצלות לחכמי ירושלים,' הלבנון מ''ג 3.7.1872, 
כבוד הלבנון, עמ' 351 מעלה על נס את הרב חיים פלאג'י מאזמיר אשר למרות הפצרות חכמי ארם צובה לא הצסרף 
אליהמ בקריאה להחרמת בן אמוזג ואף שלת לו איגרת תמיכה וחיוק את ידיו בהשיאו לו עצות וסיעונים כיצד 
להגן על עמדתו בפני חכמי ירושלים. 

(9) ספרים אלו נדפסו עד סמוך לכתיבת הארת נגד בן אמוזג. הספרים האחרונים מחלב שנדפסו בבית הדפוס 
של בן אמוזג היו בפי הנראה ספרו של הרב אברהם דיין, טוב טטס, שנדפס בתרכ"ד, וספר שירי הבקשות חקרא 
קודעו, שנדפס שם באותה שנה. יתירה מזו, על פי השערתו של אכרהם יערי הרי שאליהו ששון, בנו של אברהם 
ששון מיסד הדפוס העברי בחלב בתרכ"ה, אף למד את מלאכת הדפוס בליוורנו כבית הדפום של אליהו בן אמחזג, 
עיין אברהם יערי, ,,מלואים ל,הדפוס העברי בארם צובה'," קרית ספר, ייא (תרצ'ד) 401. השאלה האם יש קשר 
בי הקמת הדפוס העברי בחלג בשנת 1865 ועקב כך הניתוק מדפוסי ליוורנו לבין המחלוקת סביב אם למקרא 
מעניינת וראויה למחקר. 

(10) ספר תורת הי תנוסף עליר אם למקרא, ספר ויקרא, ליוורנו, תרכ''ג, שער הספר. 

ל ירון הראל [ד] 


0 

הרחיב את ידיעותיו בשפוף אירופיאיות שונות דוגמת איטלקית וצרפתית. משעשה חיל 
בלימודיו זנח את המסחר ונתמנק לרב ודרשן בקהילה וכמורה בבית המדרש לרבנים 
שבעירו. בבעלותו היה בית דפוס וממנו באה לו כפי הנראה עיקר פרנסתו. עד למותו 
בשנת 1900 הספיק הוגה דעות זה לחבר 6פרים וחיבורים רבים העוסקים בתכמת ישראל 
לגווניה השונים, עד כי יש שראו בו ,,אפלטון של יהדות איטליה'".'' אולם לעומת 
משכילים יהודים אחרים בני דורו היה לבן אמוזג מעמד מיוחד בשל יחסו לקבלה אותה 
החשיב כ,,תיאולוגיה העילאית של היהדות'".*' מלומדים אלו, ובראשם גרץ שבקשו 
למדוד את הדת היהודית על טהרת המושגים והדרישות השכלתניים, תלו בקבלה את 
אשמת מה שנתפש בעיניהם כ,,התנוונות ברוח היהדות'' ועקב כך דחו .את ,,תורת הסודיי 
הקבלה --- מכל וכל. התנגדות לקבלה ממניעים אחריס הביע גם בן ארצו של אליהו 
בן אמוזג, שמואל דוד לוצאטו (שד''ל). נקודת המוצא של גישתו לקבלה כפי שבאה לידי 
ביטוי בספרו ויכוח על חכמת הקבלה ועל קדמות ספר הזהר (גוריציאה, תרי"יב), נבעת 
מעמדתו השמרנית-רבנית בתפיסת היהדות והתיחסותו לכיוון הרציונליסטי. עם ואת 
המקובלים היו גרועים בעיניו יותר מן הפילוסופים בכך שלדעתו גרמו בדבריהם 
להרחקת פשטי התורה ולסילוף האמונה. שני זרמים אלו הסכימו בנקודה מרכזית אחת 
ביחס למעמדה של הקבלה והיא כי אין אמת בעובדת היותה קדומה וכי יש ליחס את 
חיבור ספר הזוהר לתקופה מאוחרת.18 

בן אמוזג יצא נגד תפישה זו וביקש להעניק לקבלה מעמד וחשיבות במחשבה 
היהודית בדומה לתנ''ך לתלמוד ולשאר הספרות הרבנית. לדעתו לא היה בנין היהדות 
שלם ללא הקבלה. באשר לספר הזוהר הרי ביקש להוכיח כי זה נערך על יסוד מסודות 
נאמנות בכתב ובעל פה שעברו מדור לדור וכי רישומן של אלה ניכר בספרות שקדמה 
לפירסומו של ספר הזוהר. עקב כך ניהל התכתבות פולמוסית עם שד''ל ועסק בפעילות 
ספרותית עניפה הבאה להוכיח את קדמותה ושורשיה של הקבלה בעם ישראל.4' שיטתו 
של בן אמוזג היתה בקורתית ומבוססת על בדיקת מקורות שונים. אחת מהדרכים בהן 
נקט במלאכת הוכחה זו היתה חיפוש הד למקור היהודי בתוך המיתולוגיות והדתות 
הקדומות שלדעתו עירבו לא מעט מן ,,האמת העברית'' בתוך אגדותיהן והבלי פולחניהן 
האליליים.15 יתירה מזו, ידיעותיו הנרחבות בפילוסופיה, ביהדות ובמדעים הביאוהו ליםד 
שיטה יחודית של הסבר ותפישה מקיפיס של היהדות ויחסיה עם הנצרות והאיסלאם. 
בבסיס חזונו המרכזי של הוגה דעות זה עומדת התפיסה כי מבחינה דתית מאורגנת כל 
האנושות ביחידה אחת כאשר היהדות הינה מוקד הדת האוניברסלית ומרכזה בעוד שאר 
הדתות קרובות או רחוקות ממנה על פי מידת נאמנותן לעקרונותיה. על פי תפיסה זו 
היהדות איננה דת יחודית הזקוקה להגנה מפני דתות יריבות תוך הבלטת חסרונותיהן של 
הללו.3% את עיקר משימתה של היהדות ראה בן אמוזג בקיום המונותיאיזם האוניברסאלי, 

(11) עיין במבוא שכתב אמי 
והפניותיו שם. להלן פאלייר. 

(12) פאלייר, עמ' 12. 


(13) עיין בהרחבה ישעיה תשבי, משנת הזוהר, 
זוהר, כרך ראשון, (ירושלים, תשלי'ב), עם' 47-46. 


(14) ספרו המובהק בענין זה הינו טעם לשייד (לשמואל דוד לוצאטו) (ליוורנו, תרכ''ג), שענינו השגות ותשובות 
לספר הוויכוח הנזכר של שד"ל. כן עיין תשבי, עמ' 48, 
5 ציין בהרחבה ד. לטס, ,,אני מאמיף' של פילוטוף יהודי, (ירושלים, תש''ג), עמי 
(16) עיין בהרחבה פאלייר, עמ' 15*14, 


פאלייר לספרו של כן אמוזג, ישראל והאנושות, ירושלים, תשכ"ז, עמ' 11, 


כרך ראשון, (ירושלים, תשל''א), עמ' 59-57, וכן בספרו פרקי 


3. להלן לטס. 


[ה] העלאת ,,אם למקרא'' על המוקד -- חלב 1865 לא 


לשם מילוי משימה זו חייבת הדת היהודית לשמר את כל יסודותיה ובכלל זה הקבלה. בן 
אמוזג האמין כי דחית סמכות הקבלה כפי שנעשתה על ידי המשכילים היהודים אנשי 
, חכמת ישראל'', היא שפגעה ביםודות הדת היהודית והביאה לדחיקת המסורת על ידי 
המדע החמרני והאתיאיסטי.?י את תפישותיו העיקדיות של בן אמוזג הוגה הדעות 
בנושא הקבלה, יעוד הדת היהודית ויחסי הקרבה שלה עם הדתות האחרות, ישם בן 
אמחג כפרשן בפירושו על התורה אם למקרא, ובכך ניסה לבסס את תפישת עולמו 
כנובעת ומוכחת מן המקורות ממש. תוך פירושם של פסוקי התורה השתדל בן אמוזג 
להביא דאיות למכביר לתפישתו כי דמיון והקבלה ולעיתים אף זהות קימים בין עיקרי 
האמונה, המנהגים והמסורות של העמים הקדומים. פידוש זה שעיקדו היה הערות, 
חקירות וביאורים חדשים התבסס על פי עדות המחבר ,,על פי חכמת הלשונות 
(פילולוג'יאה) והביקור (קריטיק) וקדמוניות (ארקיאולוג'יאה) וקורות בבל ואשור ומצרים 
וכיוצא, ואמונות ומנהגי גויי קדם, ומשפס חרוץ על קצת דעות והשערות חכמי ומבקרי 
הזמן, ועיון שוקד על קצת מדרשי חכמינו וקבלתם תלמודית, גם אלהית, בכל אשר יהיה 
רוח הכתוב ללכת7 5 בן אמוזג ביקש להצביע על המקודות לדמיון שבין היהדות 
לדתות העמים הקדומים. בין השאר מנה המחבר טבע מוסרי משותף לעמים ומסורת 
משותפת שנשתמרה בקרב העמים השוניס.9' בדרכו בפירוש המקרא שמר בן אמחג על 
המסגרת המסורתית אך עם זאת ניסה לפדוץ לו נתיב משלו כאשר הוא משלב פירוש 
של הפשט עם הבנה ספרותית וראיה מקיפה של חלקי המקרא השונים, תוך הפגנת יחם 
חיובי מאוד לחכמי אומות העולם סי 


תגובת חכמי ארם צובה לאם המקרא 


משיצא חלקו הראשון של אם למקרא לאור בשנת 1862, העולם היהודי הרבני קיבלו 
באדישות. תגובה חריגה היתה תגובתם של רבני חלב לספר ולמחברו. למרות הבירם 
את האיש ותורתו קודם לכן'* הרי שמיד עם הגיע הספר לידם, נקטו חכמי ארם צובה 
בצעד קיצוני ביותר של העלאתו על המוקד: ,,ובאש קנאתם שרפו אותו על תורת הי 
הנדפס איתו יחד ואחריהם החרו החזיקו גם חכמי דמשק."?? משהגיעו הדברים לאוזני 
בן אמוזג, פנה לחכמי ירושלים בבקשה כי ישפטו בינו לבין חכמי חלב משפט צדק. כך 
מתוארים הדברים על ידו: ,,כי לשמע אזן נבהלתי ולא שקטתי ולא נתתי, ומבכי ויגון 
לא חדלחי והחתל לא חתלתי?* למן היוס אשר לקחה אזני שמץ מנהו מכל הנעשה נגדי 
ונגד ספרי בארם צובה ובדמשק, אשר כתבו שטנה בכל מדינה ומדינה לקלל ולחרף את 


(17) עיין יהושע יהודה, ,,הרב אליהו בן אמג * בתוך אליהו יונג (עורך), נוסרי חורת, (ירושלים, תשכ"ח), 
עמ' מ''ג, 


(18) ספר תורת הי ונוסף עליו 
(19) ציין לטס, עמ' 15"14. 
(20) על בן אמווג כפרשן המקרא בהרחבה עיין מו 


ד אם למקרא, ספר ויקרא, ליוורנו, תרכ''ג, שער הספר. 


וחקרו הנזכר של אגמון בהערה 3. ביבליוגרפיה כללית על 
בן אמוזג תולדותיו ומשנתו ראה 0 1 ",טסוו :ת0208ות8ת36 גו" ,0604 .ג 
07-81 (1987) 58 18060 ₪1 פמשוא. על רשימה זו נוסף לאחרונה מאמר חדש ם!]" ,00683 .ג 
1 אע ",תקסקסתוגה6 6מסי 8 16 6 זקס גו[ 6זנוסת.1 ב 1310566 
2865 (ג199) 908 ,ממסוקוושת, 

(21) ראה לעיל הערה 9. 

(22) הלבנוך, י"ד, 1, כבוד הלבנוה, 
והיא אגרת התנצלות לחכמי ירושליםי 

(23) השוזה יחזקאל, ט''ז:ד. 


פמ' 111, הצרת עורך הלבנון יחיאל בריל בשולי ,,צרי גלעד 
מאת אליהו בן אמוזג. להלן צרי גלעד. 

לב ירון הראל ח 


. 
ספרי, מבלי שמוע מה בפי ומבלי לחתור להשיכני מטעותי, כאילו אין מזור למכתי."+* 
חכמי ירושלים, כבקשם לכרר את, הדברים לעומקם ביקשו מחכמי חלב להרצות את 
טענותיהם נגד הפירוש אם למקרא ‏ ומחברו לפניהס. אלה השיבו במגילת ספר ארוכה 
שנשלחה לרבני ירושלים באביב תרכ"ה /1865). בראשית דכריהם מטיחים מחברי 
האיגרת את האשמותיהם נגד אופן פירושו של כן אמוזג ולאחר מכן הם עוברים להוכחת 
האשמותיהם על פי ציטוטים מדויקים ובירור הדברים בפירוש עצמו. עיקר ההאשמת 
הינה השימוש המשותף והשווה שעשה בן אמוזג בפירושו במה שמכנים חכמי ארם צובה 
,,ספרי המינים'' ובספרות חז''ל. השימוש הרב שעשה המחבר בספרי המיתולוגיה 
והפילוסופיה היוונית (הקורפוס הניאו-אפלטוני), וההיתר שנטל לעצמו, על פי דברי 
מאשימיו, לשבח את פולהנם של המצרים הקדומים ושאר עמי המזרח הקדום, היו 
בעיניהם לצנינים. חמודה מזו היתה בעיניהם ורכו להביא ציטוטים מפרשנים קראים 
ולתת טעם והסבר למנהגי השומרונים. המובאות שהביא מן הברית החדוה הביאום לסעון 
,בי לא יהיה כפסע בינו ובין הנצרות אפי[לו] כמלא נימא [. . .] ומי יודע אם גם האיש 
הזה דת הנצרות קדושה במוחו המשובש."** יתידה מזו, תפישתו הבסיסית אודות 
המכנה המשותף לדתות הקדומות ובכללן היהדות, הובילה את הקוראים בפירושו להבנה 
כי התורה לקחה רבים ממנהגי הגויים הקדמונים והכניסה בהם קדושה. את חמתם עוררה 
גם דרכו של בן אמוזג לציין גם את דבריהם של כופרים במצוות: ,,כי הנה בכל מקום 
שפקרו המינים באיזה מצוה ממצוות התורה הנה האיש הזה לא נח ולא שקט עד 
שהעלהו על ספרו בצד המצוה ההיא ולא חס על כבוד קונו."** מדבריו הסיקו חכמי 
ארם צובה כי אין הוא מאמין בנתינתה של התודה מן השמיים ובי נהג זלזול במצוות. 
נסיונותיו של בן אמוזג להוכיח את קדמותה של הקבלה באמצעות הבאת מקבילות 
מתורות העמים הקדומיס לא נתפשה על דרך החיוב אצל חכמי חלב. עצם הנסיון 
להצביע על קשר כלשהוא בין ,,הזוהר הקדוש'' לתורות אליליות קדומות היה בעיניהם 
חטא בל יכופר ולא משנה מהם מניעיו של המחבר. באוזני חכמי ירושלים הם מתלוננים 
על ,,הליצנות הגדולה אשר התלוצץ האיש הזה על חכמת הקבלה והניח את שמו לקללה 
[...] ובאיזה קליפה נכנס ונפשו נטמעת.''?י לא הועילה לבן אמוזג יציאתו נגד תפישתו 
של שד''ל ביחס לקדמותה של הקבלה, שהיא למעשה הנוגדת את המסורת היהודית, 
בעיני חכמי ארם צובה הוא נתפש בשותפו לדבר עבירה: ,,הלא תראה כי לא עם 
הפוקרים הראשונים כרת עמהם ברית נאמנה אלא עם הפוקרים האחרונים שבזמנו כגון 
המשתד''ל"י' אשר במקום שהיה ראוי לו לשנאותו אם היה בעל אמונה [...] הנה זה 
האיש דבק בו לאהבה ובאמת אמרו לא הלך זרזיר אצל עורב אלא מפני שהוא מינו, ''99 
ניתן להבין את לשונם החריפה של חכמי חלב בפרישת טיעוניהם העניניים נגד דרך 
ואופן פירושו של בן אמוזג. אולם עצם מעשה העלאת הספר על המוקד והשתלחותם 
וביטוייהם החריפים כנגד האיש עצמו מעידים כי פירושו עורד בקרב שכבת תלמידי 
(24) צרי גלעד, עמ' 111. 
(25) האגרת. 


(26) שם, 
(27) שם. 


(28) רמז לשדייל על שם ספרו המשתדל -- באורים לתורה שפורסם ב-1847, 


(29) האגרת. סיכום פירוס הטענות נגדו כפי שהובנו על ידי בן אמוזג ראה ,,צרי גלעד, " עמ' 111. כן עיין 
אגמון, עמ' 1097103, 


0 


[ח העלאת ,,אם למקרא'' על המוקד -- חלב 1865 לג 


החכמים בחלב פאניקה מוחלטת. כינויים כגון ,,פתי'', ,,כופר", ‏ אפיקורוס", = ,,מועל 
מעליי, ‏ ,,חבם להדע"', ,,המשוגע הזת'", ,,מלעיג על המצוות", וביטויים בוטים כגון 
,,טומאת מצרים קשורה בו ככלב'', ,,מחלל הדרה של תורה בדברי הבאי", ,,כבר יצא 
מחזקת יהודי כשר'", ,,גדול עוונו מנשוא ולעולם אין לו כפרה'", ,,אפיקורסיות זורחת 
במצחו'', ,,מוטב שנהפכה שליתו ולא יצאו דכרים כאלו מפיו", ועוד רבים אחרים 
זרועים לארכה ולרתכה של האיגרת. הטענה המונחת בבסיס מאמר זה הינה בי התנגדות 
חריגה זו של רבני ארם צובה הן בעצם קיומה והן בחריפותה איננה תגובה אך ורק נגד 
הפירוש אם למקרא ומחברו. התקפתם זו הינה תוצאה של המצב שנתהווה בחלב מזה 
מספר שנים בו יצאו אנשים בקהילה נגד המסורת והסדרים הישנים. שיאו של תהליך זה 
היה כאמור באוגוסט 1862, עת בה בקשו דבים מבני הקהילה בראשות הרב רפאל קצין 
להנתק ממנה וליסד קהילה רפורמית נפרדת בדומה לקהילות הרפורמיות באירופה. 


הידוק הפיקוח הרבני 


מאז קריאת התגר של דפאל קצין ותומכיו על ההנהגה הרבנית המסורתית היתה 
שכבת תלמידי התכמים בחלב תחת איום מתמיד על מקור סמכותה ומכאן המאמץ למלחמה 
חסרת פשרות בקוראים תיגר על מעמדה. במסגרת מאמץ זה נעשה נסיון לסכל ולבער 
כל גישה חרשה בפרשנות ובהבנת היהדות. ההתנגדות גברה פי כמה אם פרשנות זו 
היתה מבוססת, כשיטתו של בן אמוזג, על שיטות מדעיות מודרניות שאימצו את דרך 
ההשוואה בין הדתות השונות. די היה לדבני ארם צוכה במהומות שעורר הרב רפאל 
קצין שגם השכלתו, כפי שהראה לעיל, הקיפה את מדעי הדתות השונות וההשפעות 
ההדדיות בינן לבין היהדות. מלחמתם של חכמי חלב בבל ספרות העלולה לשוב ולהתסיס 
את המשכילים בקהילתם, היתה חסרת פשרות. כאן טמון שורש נסיון הסבר התנגדותם 
יוצאת הדופן של חכמי ארס צובה לבן אמוזג וספרו על רקע של המציאות החברתית 
בקהילתס ולא רק בהתנהגות הנובעת מתפישת עולמם האינטלקטואלית-רוחנית בעלמא, 
כפי הנראה החל ספרו של כן אמוזג לעורר שוב את המאבק בין המשכילים שכבר 
,,הציצו ונפגעו'' לבין תלמידי החכמים. על רקע הדברים הללו מובנים עתה דבריהם 
באגרתם לחכמי ירושלים הרומזים במעורפל על מאבקים רעיוניים-דתייס בקהילת חלב: 
,,ומה יועיל האיש הזה [בן אמוזג] כי יפגע בנו ויתנצל לומר לא פעלתי אוון אחרי אשר 
עינינו .הרואות דברים קשים ומרים, נזק צרורות ואשכלות מרורות היוצאות מספרו 
ועינינו לו ראו כי כבר התחיל לציץ האפיקורסות מחמת ספרו ואם לפי דעתו המשובש 
זכאי בדינו לא היתה תקלה כזאת יוצאה תחת ידו ובאמת אמרו מגלגלין חובה ע'י חייב 
. .] ולא חס על כבוד קונו ועל כמה נפשות בני אדם אשר דעתם קצרה מהכיל וימשכו 
אחרי סעות המינים וקדוב לודאי שמי שאמונתו קלה נתלה בדברים כאלה וילמד מזה 
וילמד לאחרים לפקפק במצוות.'"? כלומר, חכמי חלב מודיעים ומזהידים בי קימיס 
בקהילה אנשים ,,שאמונתם קלה" העלולים לקבל חיוזוק לדיעותיהם מספרו. עקב כך 
היתה דרישתם של חכמי חלב הד משמעית לשרוף את כל עותקי הספר אם למקרא 
ולהחרים את מחברו אליהו בן אמוזג. למרות גדולתם בתורה, ידעו רבנים אלו כי לא די 
בהחרמת האיש ושריפת ספריו בחלב בלבד, ולכן פנו לרבני ירושלים בידעם כי כת 
סמכותם של אלו גדול משלהם. בפנייתם לחכמי ירושלים השוו רבני חלב את אם למקרא 


(30) האגרת. 


לד ירון הראל \ [ח] 


לספר מאור טיניים של עזריה מן האדומים, שהותרם אף הוא במאה ה167, ושענו כיע 
,,לפי מה שנציע מדעות הרעות ומהאפיקורסות היוצאת מספרו והשערות המעידות על 
שיבוש דעתו ועל אמונתו נכון ל'בנו כטוח כי אחת דתו לכל הרואה אותו להסכים על 
שריפתו ובפה מלא יאמר כי אין דינו למזור ואין תרופה למכתו [...] כי מן הראוי 
שיהיו הם [חכמי ירושלים] המתחילים במצוה להכדיז על ספדו זה [...] כמו שמצינו 
בזקן ממרא [.. .] ההכרח אצלינו אנחנו צעירי הֶצאן אשר פה צובה יע''א [יכוננה עליון 
אמן] להעיד את כת''ר [כבוד תורתם] בתחילה וכסוף כיון שבא בגבולנו תחילה.'*3 


תגובת רבני ירושלים 


חכמי ידושלים ובראשם הראשון לציון חיים דוד חזן לא יבלו להתעלם מאיגרתם של 
חכמי ארם צובה ומתוכנה. מאידך גיסא , הם עכלו לשפוט את תוכן אם למקרא ואת מחברו 
באוביקטיביות גדולה יותר מאשר כותבי האגרת. עקב כך בחרו לנקוט בדרך של הענות 
חלקית בלבד לדרישותיהם של חכמי חלב, אך די היה בצעדים שנקטו בבדי לפגוע קשות 
באליהו בן אמוזג ובמפעלו הספרותי הגדול ביותר. פסק דינם מתמוז תרכ''ה, שנשלח 
לידי בן אמוזג בליוורנו, קבע כי: ,,החומש הנז[כר] אסרנוהו ודנינו אותו שאסוד לבא 
בקהל ה' וטעון גניזה והמביאו לתוך ביתו עובר משום ולא תביא תועבה אל ביתך שקץ 
תשקצנו ותעב וגו' כי חרם הוא".*? רבני ירושלים אף התרו בבן אמוזג והנחוהו 
להתחקות אחר עקבות החומשים עם פירושו שכבר הופצו ,, לבל יתפשטו בעולם לגונזם 
לבל יתראו עוד."*3 יתירה מזו, פסיקתם היתה אף נחרצת גם לגבי הספר אם למסורת 
למרות שלא ראוהו כלל: ,,ומכ''ש [ומכל שכן] שלא ידפיס ס[פר] אם למסורת שהוא 
כמוהו בדומים כי בנפשו דיבר."34 

באשר לבקשת חכמי צובה להחרים את אליהו בן אמוזג, הרי שרבני ירושלים גילו 
כלפיו יתר סלחנות וסירבו לדונו בשל ספריו בדין מין ואפיקורוס. את דרך כתיבתו 
ותוכן פירושו הסבירו שלא כתוצאה מרצונו להמרות את דברי חכמים אלא: ,,מרוב 
עסקו בספרים אחרים נשתבש דעתו. 35 

עוד קודם לכן, משנודע לבן אמוזג, מאגרת שנשלחה אליו על ידי חכמי ירושלים 
לפני פרסום פסק דינם, לאן נוטה דעתם ומה שפסקו ביחס לפירושו, הריץ אליהם אגרת 
ארוכה, בה שיבח את גישתם ולשונם הרכה של חכמי ירושלים כלפיו בניגוד לקנאות 
המתלהמת של חכמי ארם צובה: ,,ואתם לא כן רבותי, כי את האובדת בקשתם ואת 
הצולעה והנידחה דרשתם ואל נוה רבצה החזרתם.'"3 אולם עם זאת ביקש בן אמחג 
להוכיח לחכמי ירושלים באמצעות איגרת זו כי לא שפטו נכונה וכי אין בפירושו למקרא 
ולו שמץ של מינות. בדבריו בסוף אגרתו הוא פורש את מסכת ההתלבטויות והמצוקות 
של משכיל יהודי המבקש לשמור בנאמנות את דת אבותיו אך בעשותו כן הוא הופך 


(31) שם. 

(32) שם, הסכמת חכמי ירושלים. סוף הציטוט השווה דברים, זיכו. 

(33) שם. 

(34) שם. 

(35) שם. נזכיר כי סטייתו של רפאל קצין הוסברה על ידי חכמי חלב אף היא בטירוף דעתו. 


(36) אגרת זו, שנשלחה לחכמי ירושלים ולא יועדה כלל לפרסוס, נתפרסמה בסופו של דבר שש שנים מאוחר 


יותר בלבנון ולא כפי שהבין אגמון כי התשובה נכתבה שש שנים מאוחר יותר. ראה אגמון, עמ' 100. זו האגרת 
הנזכרת לעיל כהערה 22, 


[ט] העלאת ,,אם למקראי'' על המוקד --- חלב 1865 לה 


למין בריה משונה שאינה מובנת לא על ידי הרכנים האורתודוכםים מחד גיסא ולא על 
ידי המשכילים המזלזלים כמצוות מאידך גיםא. וכך הם דבריןו: ,,ראשון לציון הנה 
הינם!?5 דעו וראו כי אחיכם ובשרכם אני ואיך איש בשר זרועו תאבלוז רב לבם כי 
תרבו פצעי שוטני ואויבי, מה המכות האלה אשר הוכיתי בית מאהכיז ומה יאמדו 
המינים כיום שידובר בם מהנעשה בספרי בארצות המזרח, ראו איש עברי דאפילו 
אאינשי ביתיה לא מקבל, מזה ומזה לחרפות יובל, לא נח לו לא גריזים ולא הר עיבל, 
אנחנו מואסים בו מפני אמונתו והמאמינים מפני חכמתו, הצר השוה שבינינו ובין רבני 
ארם צובה, להשכיכו למעצבה ויקרא שמו מסה ומריבה! ... האמונה והחבמה היו אצלו 
אחדים. רוכבים צמדים, רבים אמרו לנפשיה יראתך בסלתך, ורבים אמרו תכמתך הבל 
ורעיון רוח וספרך כנכלה סרות, ואני עני בתוכם, לא רשע ולא חכם, מפלגאי ולעילא 
דהורמיז ומפלגאי ולתתא רהורמין,5% לוה חסיד שוטה ולזה אפיקורוס ומין, זה אומר לא 
יקרא בשם חכם כי אם חוקר וזה אומר לא כי! כי אם בולס שקמים ובוקר, זה אומר 
האיארופא אינה נאוה לו, אל ידושלים ואל הר המור ילך לו, וזה אומר אל המקדש לא 
יבוא, בין חכמי הגויים בחוץ יכין מושבו. ואני נשארתי תלוי באויר, לא כופד ולא 
סופר, לא מין ולא מאמין, לא נבל ולא מקובל, לא פילוסוף ולא רבי הכולל, לא מקלל 
ולא מתפלל, לא מתבולל ולא מתחולל, לא שמאי ולא הלל, לא יום ולא לִילזָד'59 

טיעוני נן אמוזג לא נתקבלו על דעת חכמי ירושלים שלא נשתכנעו ופסקו את פסק 
דינם האמור. במקביל, נצטווה הרב משה פארדו להשיב לבן אמוזג באגרת מיוחרת על 
כל טיעוניו.*+ הכוונה להוביח את צידקת דרכו וטיעוניו היא שהביאה כפי הנראה את בן 
אמוזג לפרסם בכתב העת הלבנון החל מי'יד באדר תרכ'"ו את חיבורו ,,מבוא כללי לכל 
ספרי תורה שבעל פה".'+ הגם שאין הוא מזכיר את יריביו ומאשימיו, הרי שנראה 
בעליל מאופיו האפולוגטי והפולמוסי של החיכור כי מטרת כתיבתו על ידי בן אמחזג 
היתה הגנה על שמו הטוכ ועל שיטתו. 

אמנם מתנגדיו המוצהרים של בן אמוזג היו חכמי ארם צובה שפעלו על רקע 
התרופפות המסורת בעידם. אך פגעה בו יותר הסכמתם של חכמי ירושלים על גישתם 
של הללו לתוכן ספרו. עם ואת הקפיד בן אמוזג שלא לתת פומני לכעסו על היחס 
כלפיו. אולם בשנת 1811 נכנע להפצרותיו של יחיאל בריל, עורך הלבנון, ופירסם מעל 
דפי כתב עת זה את תשוכתו שנשלחה לחכמי ירושלים בשנת תרכ"ה. היו בין חכמי 
ירושלים שראו בפרסום עלכון לירושלים ורבניה ועקב כך פורסמה כתגובה מעל דפי 
כתב עת ,,תשובה מאהכה'' תשובתם של חכמי ירושלים לטיעוני בן אמוזג, מיום כ''ה 
בתמוז תרכ''ה.*+ לתחושת עלבון זו של חכמי ירושלים תרמה לא מעט הערתו של עורך 

(37) השווב ישעיה מא:כז. רמז לחכם באשי הירושלמי שכונה ,, הראשון לציון". 

(38) השווה סנהררין, ליט ע''א. 

(39) צרי גלעד, הלבנוה,. מ"ג, 3/7.1872, כבוד הלבנון, עמ' 352-351. 

(40) אגרת זו, שאף היא לא נועדה לפרסום, פורסמה מספר שנים לאחר מכן תחת הכותרת , תשובה מאהבה'י 
בהלבנון, כבוד הלבנור, א', 1873 עמ' 2 ואילך על ידי מחכרה הרב משה פארדו, כתגובה לפירסומה הפומבי של 
איגרת ההתנצלות ,,צרי גלעדי' של בן אמוזג באותו כתב, העת. עיין לעיל הפרה 22 ועיין להלן. אגרת זו לא 
היתה ידועה לאגמון ואין הוא מתיחס אליה כלל. ראה אגמון, עמ' 100. על הרב משה פארדו, עיין גאון, עמ' 541. 

(41) נציין כי גם באנציקלופדיה העכרית וגם ב-000200]. 8866100026 כפרך בן אמוזג מצוין כי מאמר 


זה פורסם ב-1864 אך כאמור המאמר פורסם רק כ-1866. אין זל מן הנמנע כי כמסה זו פירסם אליהו בן אמחג 
חלק נכבד מהחומר שתכנן לפרסם תחת השם ,,אם למסורת'". 


(42) עיין לעיל הערה 40. כן עיין אליהו בכור חזן, זכרון ירושלים, (ליוורנו. תרל'"ד), עמי 8-7. 
. : 


לו ירון הראל | " [ 


הלבנון בשולי אגרתו של בן אמוזג שכרך את קנאות חכמי ארם צובה וקנאותם בכריכה 
אחת.33 


= סוכום 


במחצית השניה של המאה הי"ט אכן ניתן לאפיין את פעילותם של חכמי חלב 
בפעילותה של קבוצה חברתית-פוליטית מלוכדת, בעלת תודעה עצמית שמטרתה 
העיקרית הינה שימור דפוסי החיים המסורתיים-דתיים בקהילתה.%+ אולם השאלה היא 
האם פעילות זו נבעה מעמדה של כח או שמא האיום המתמיד על מעמדה הוא שהביא 
לליכוד שורות שיכבת תלמידי החכמים במטרה למנוע כל אפשרות של שינוי בארחות 
חיי הקהילה אשר עלול היה לגרום בעקבותיו גס את ערעור מעמדם המסורתי בקהילה. 
לאור הדבריס האמורים לעיל נראה כי הרוחות החדשות שנשבו כקהילות היהודיות 
באירופה החלו מערערות גם את הבסיס המסורתי שאפיין את קהילת חלב. לשיאם הגיעו 
הדברים בנהייתם של רביס בקהילה אחרי יוזמתו הרפורמית של רפאל קצין. אם כך, לא 
מעמדם החזק של תלמידי החכמים הוא שאיפשר להס לפעול בתקיפות נגד הפורשים -- 
שהרי בסופו של דבר, לא הם אלא הפשה העת'מאני הוא שאסר את יצירתה של הקהילה 
החדשה וצווה על רפאל קצין לחדול מהטפתו -- אלא דוקא תחושת החולשה היא 
שחייבה אותם לפעול בכל האמצעים העומדים לרשותם ובכלל זה גם פניה לשלטונות 
הנוכרים בכדי להסיר את האיום על מעמדם. עם התגברותם על האיום שהציבה פרשה 
טראומטית זו על מעמדם ומקומם בקהילה -- איום שלא היה לו אח ורע בשום קהילה 
אחרת בקהילות ישראל במזרת -- התנגדו תכמי חלב לכל תופעה שהיה בה בכדי 
להחיות את הגורמים והתפישות שעדיין היו קימים בקהילה ושהוסיפו לאיים על מעמדם. 
ארוע זה והצורך בהתגוננות מתמדת הם שהכביאו את תכמי חלב לאותה עמדה יחודית 
בלתי מתפשרת עד כדי קיצוניות ביחס לאם למקרא ומכאן נובעת גם תגובתם השמרנית 
הפעילה לאירועים נוספים שאירעו לאחר מכן.45 

באשר לאליהו בן אמוזג, נראה כי הלה שמעולם לא חשב לכפור בעיקר, כפף ראשו 
בפני גזירת חכמי ירושלים שנענו לקריאת חכמי ארם צובה. פירושו אם למקרא לא 
נתפשט ולא נתקבל בתפוצות ישראל. בן אמוזג גס לא השלים כפי הנראה את כתב היד של 
אם למסורת וגנזו בשל הודאת בית הדין בירושלים אך אולי גם משום שנואש מקבלת 
הפנים לה זכה אם למקרא וחשש כי כך יהיה גם גורלו של אם למסורת.45 


(43) ראה לעיל הערה 22, וכן דבריו של בן אמוזג בהקדמתו לספרו של הרכ אליהו בכור חזן, זכרון ירזשלים, 
(ליוורנו, תרלייד), עמי 7. אין זה מן הנמנע כי גירסתו של בריל הושפעה לא מעס מסכסוכו האישי עם הראשון 
לציון הרב חיים דוד חזן. ראה למשל הלבנון, 15, ה' באב תרכי'ה, עמ' 227. 

(44) עיין צ. זוהר, ,, שמרנות לוחמת --- קווים למנהיגותם החברתית-דתית של תכמי חלב בעת החדשה"', פעמים, 
5 (תשנ''ג), עמ' 57. להלן זוהר. 

(45) עיין בהרחבה זוהר, עמ' 66-60. כאן המקום להעיר כי שמרנות זו של חכמי חלב באה לידי ביטוי רק 
נגד חידושים וגופיט חדשים שלתלמידי התכמים לא היתה כל שליטה או יכולת השפעה עליהם מבפנים. לעומת 
זאת, כאשר החברה המודרנית הסכימה לפעול תחת השגחת שככת תלמידי החכמים, הרי שהללו לא רק שלא מנעו 
הכנסת חידושים ושידוד מערכות גם בדברים המקודשים ביותר לקהילה אלא אף שיתפו פעולה ובירכו על החידוש. 
הדוגמא הכולטת ביותר לכך הוא יחסם של חכמי חלב לפעילותה של חכרת כי''ח בתחום החינוך בקהילתם. ראשי 
הרכנים בחלב לא רק שתמכו פומבית ולימדו במוסדות החינוך של כי'"ח שנפתחו בעירם בנובמבר 1869 אלא אף 
הוציאו את בניהמ מן התלמוד תורה המסורתי ושלחו אותם ללמוד בבית הספר המודרני של כי"ח. על ענין זה 
ועל מניעי הסובלנות ביתר הרחבה עיין י. הראל, תמורות ביהרות סוריה 1880-1840, (חיבור לשם קבלת התואר 
דוקטור לפילוסופיה, אוניברסיסת בר אילן, רמת-גן, תשנ''ב), עמ' 100-90, 

(46) עיין צרי גלעד, הלכנון, מ''ג, 3.7.1872, כבור הלבוון, פמ' ו352-35, 


